text: Esbjerg bliver snydt af privat firma
  21 november 2011 kl. 16.36
  Esbjerg kommune er en af flere kommuner, der betaler private firmaer for at tage sig af de socialt svageste og anbragte borgere. Kommunerne bliver snydt.
  Operation X afslører i aften på TV 2, hvordan firmaet Alternativet Aps snyder kommunerne for flere millioner kroner. Det kan de, fordi kommunerne ikke kontrollerer, om de får, hvad de betaler for.  
  TV SYD er kommet i besiddelse af tre aftaler mellem Alternativet Aps og Esbjerg Kommune. Aftalerne skal sørge for, at de anbragte borgere hele tiden følges af en pædagog. Men Operation X afslører i aften, at firmaet ikke overholder aftalerne.
  Esbjerg Kommune betaler hver måned over 600.000 kroner til Alternativet Aps. Om året bliver det til over 7½ million kroner.
  Ifølge Operation X betaler kommunerne alt for mange penge for ingenting. 
  Operation X afslører i aften, hvordan Alternativet Aps ikke ansætter det antal pædagoger, der kræves, og derfor bliver de anbragte ofte overladt til sig selv, fordi der ikke er bemanding nok.
  Se TV Syd og Operation X i aften på TV 2.
  